Először tartottak klímakonferenciát az egyetemen
Kedden sztrájk, azután tárgyalás a Chinoinban
Regionális hírek 2019.04.08	Forrás: Semmelweis Egyetem
Minden eddiginél pontosabb diagnózis állítható fel azzal, a világszinten elérhető legmodernebb ultrahangkészülékkel, amelyet elsőként Magyarországon a Semmelweis Egyetem Szülészeti és Nőgyógyászati Klinika Üllői úti részlegén adtak át. A hatvan millió forint értékű eszköz évente több ezer páciens ellátásához nyújt majd segítséget, egyebek mellett az endometriózis, valamint a magzati fejlődési rendellenességek diagnosztikájában is használják majd, de emellett a kutatásban és a gyakorlatközpontú oktatásban is fontos szerepe lesz. A berendezést a Samsung hivatalos magyar képviselete, a Sonarmed Kft. ingyenesen biztosítja a Szülészeti és Nőgyógyászati Klinikának - tudatta az egyetem.
Sipos Antal, a Sonarmed Kft. projektvezetője hangsúlyozta: a most átadott ultrahang a Samsung Healthcare zászlóshajó készüléke, amely rendkívül friss fejlesztés, a múlt év végén mutatták be a nemzetközi szülészeti és nőgyógyászati konferencián. Az eddig használt, szintén csúcsdiagnosztikai kategóriába tartozó UH-hoz képest memóriáját tekintve háromszor, míg jelfeldolgozó rendszerét nézve 10-11-szer gyorsabb, ennek köszönhetően olyan részletgazdag képet biztosít, hogy a legapróbb eltéréseket is észre tudják venni az orvosok. A most üzembe helyezett legújabb fejlesztésű ultrahang készülék az első és második trimeszteri rendellenességek felismerésében is nagy segítség nyújt.
A Semmelweis Egyetem Szülészeti és Nőgyógyászati Klinikáján, mint a régió legnagyobb szülészeti-nőgyógyászati ellátóhelyén, évente 12 ezer ultrahangvizsgálatot végeznek, átlagosan több mint 4000 várandós és 250 endometriózistól szenvedő páciens fordul meg. A teljes beszámoló itt olvasható
Semmelweis Egyetem - SE ultrahang - UH